— Уся згаданая работа пачынаецца з фарміравання вучэбна-праграмнай дакументацыі, — дзеліцца вопытам В.Л.Смірноў. — Наша вучэбна-метадычнае ўпраўленне пры распрацоўцы стандартаў трэцяга пакалення, якія пачалі выкарыстоўвацца з 2013 года для навучання па чатырохгадовых праграмах, прыцягнула да ўдзелу каля трохсот прадстаўнікоў рэальнага сектара эканомікі. Натуральна, было вельмі шмат заўваг, якія мы актыўна абмяркоўвалі. І сёння, распрацоўваючы праграмы, мы абавязкова ўзгадняем іх з заказчыкамі кадраў — Міністэрствам прамысловасці, Міністэрствам сувязі і інфарматызацыі, Паркам высокіх тэхналогій і інш. Хачу заўважыць, што праграмы праходзяць далёка не з першага разу. Затое яны максімальна задавальняюць запыты заказчыкаў.